Държавен вестник, бр. 38, 2012 г., стр. 3

БРОЙ  38	
Д Ъ Р Ж А В Е Н  В Е С Т Н И К 	
СТР.  3  
(2) Председателят на комисията е лице с 
висше юридическо образование и най-малко 
12 години стаж по специалността. Заместник-
председателят и членовете на комисията са 
лица с висше юридическо или икономическо 
образование и най-малко 5 години стаж по 
специалността.
(3) Председателят на комисията се назна­
чава от министър-председателя. Заместник-
председателят и двама от членовете се избират 
от Народното събрание, а един от членовете 
се назначава от президента на републиката. 
(4) Народното събрание не може да избира 
в състава на комисията повече от един член, 
предложен от една и съща парламентарна 
група.
(5) Мандатът на комисията е 5 години и 
започва да тече от деня на попълването на 
състава є. 
Чл. 7. (1) Предложенията за заместник-пред­
седател и за членове от квотата на Народното 
събрание се внасят в Народното събрание 
не по-рано от три месеца и не по-късно от 
два месеца преди изтичането на мандата на 
комисията и се публикуват на интернет стра­
ницата на Народното събрание. 
(2) Съответната комисия на Народното съ­
брание провежда изслушване на предложените 
кандидати, които отговарят на изискванията 
на закона, и внася в Народното събрание 
доклад, който обобщава резултатите от него.
(3) Народното събрание избира поотделно 
заместник-председател и двама членове на 
комисията.
Чл. 8. (1) Член на комисията може да бъде 
дееспособен български гражданин, който:
1. не е осъждан за умишлено престъпление 
от общ характер независимо от реабилита­
цията;
2. не е освобождаван от наказателна отго­
ворност за умишлено престъпление от общ 
характер с налагане на административно 
наказание;
3. не е лишаван от правото да заема опре­
делена държавна длъжност или да упражнява 
определена професия или дейност;
4. е получил разрешение за достъп до 
класифицирана информация с ниво на кла­
сификация „Строго секретно“. 
(2) Член на комисията няма право на два 
последователни мандата.
(3) Член на комисията не може да:
1. заема длъжност в държавни или общин­
ски органи;
2. упражнява търговска дейност или да е 
съдружник, управител или да участва в над­
зорни, управителни или контролни органи на 
търговско дружество, кооперация, държавно 
предприятие или юридическо лице с несто­
панска цел;
3. получава възнаграждение за извършва­
не на дейност по договор или по служебно 
правоотношение с държавна или обществена 
организация, с търговско дружество, коопера­
ция или юридическо лице с нестопанска цел, 
физическо лице или едноличен търговец освен 
за научна и преподавателска дейност или за 
упражняване на авторски права; 
4. упражнява свободна професия или друга 
платена професионална дейност;
5. членува в политически партии или ко­
алиции, в организации с политически цели, 
да извършва политическа дейност или да 
извършва дейности, които засягат независи­
мостта му.
(4) При наличие на несъвместимост по 
ал. 3 избраният, съответно назначеният член 
на комисията е длъжен в едномесечен срок 
от избирането, съответно назначаването да 
предприеме необходимите действия за от­
страняване на несъвместимостта.
Чл. 9. (1) Правоотношението на член на 
комисията се прекратява предсрочно от съ­
ответния орган при:
1. смърт;
2. подаване на оставка;
3. обективна невъзможност да изпълнява 
задълженията си за повече от 6 месеца;
4. осъждане за умишлено престъпление от 
общ характер или освобождаване от наказа­
телна отговорност за умишлено престъпление 
от общ характер с налагане на администра­
тивно наказание;
5. несъвместимост по чл. 8, ал. 3, ако не са 
предприети необходимите действия за отстра­
няването є в едномесечен срок от избирането, 
съответно от назначаването;
6. тежко нарушение или системно неизпъл­
нение на служебните задължения; 
7. влизане в сила на акт, с който е уста­
новен конфликт на интереси по Закона за 
предотвратяване и установяване на конфликт 
на интереси;
8. навършване на 65-годишна възраст; 
9. отнемане на разрешението за достъп 
до класифицирана информация с ниво на 
класификация „Строго секретно“.
(2) При настъпване на обстоятелствата по 
ал. 1 се уведомява органът по избора, съот­
ветно по назначаването за извършване на нов 
избор, съответно назначаване.
(3) При предсрочно освобождаване на член 
на комисията органът по избора, съответно 
по назначаването избира, съответно назначава 
нов член в едномесечен срок от освобожда­
ването, който довършва мандата. 
Чл. 10. (1) Председателят на комисията 
получава основно месечно възнаграждение в 
размер 85 на сто от основното месечно въз­
награждение на председателя на Народното 
събрание.
(2) Заместник-председателят получава ос­
новно месечно възнаграждение в размер 80 
на сто от възнаграждението на председателя 
на комисията.